Informácie pre stravujúcich sa študentov

 Vážení stravníci,

naša jedáleň eviduje stravníkov a platby za stravu elektronicky, preto sa prosím riaďte našimi pokynmi, stravné uhrádzajte včas a so správnymi údajmi, aby sme sa vyhli zbytočným komplikáciám.

V školskej jedálni sa vydáva strava na základe zakúpeného čipu, ktorý si zakúpite v kancelárii ŠJ. Suma za čip je 7,-Eur. Každý stravujúci sa v školskej jedálni má pridelené svoje číslo čipu. Čip si stravník ponechá po celý čas stravovania sa v ŠJ. Keď sa prestane stravovať a vráti nepoškodený čip, je mu vrátená záloha 7,-Eur.

Stravné sa uhrádza vopred do 10. dňa v mesiaci bezhotovostným prevodom na účet ŠJ, posledná platba by mala prísť v máji na jún. Prosím v júli platby neposielajte, budú Vám vrátené na účet, v tomto čase prebieha zúčtovanie za školský rok.

**Číslo účtu je :SK44 8180 0000 0070 0049 5885**

**Pri platbách je nutné uviesť celé meno stravníka !**

Platbu pred začiatkom šk. roka je potrebné zaslať už v mesiaci august. Všetkým stravníkom, ktorým platby prídu v tomto mesiaci , budú obedy automaticky prihlasované hneď v 1. deň stravovania /pokiaľ si telefonicky, alebo cez internet nenahlásia inak/. Platby nových stravníkov sú zapísané až po odovzdaní prihlášok na stravovanie a odo dňa nasledujúceho po odovzdaní prihlášky a pripísaní platby na účet, môže byť stravník prihlásený na stravu. Ostatní stravníci, ktorým nabehne platba, alebo sa preukážu dokladom o zaplatení, budú prihlásení na stravu od nasledujúceho dňa.

Suma za **celodennú stravu je:** **65,- Eur za mesiac**

 **obedy : 30,- Eur za mesiac**

**Za neodobratú, alebo včas neodhlásenú stravu sa finančná náhrada neposkytuje!**

**Odhlásenie zo stravy je možné do 10.30 hod. deň vopred:**

**-telefonicky na čísle 033/7725511**

**- priamo v ŠJ na objednávacom zariadení**

**- zápisom do zošita**

**- internetom / dochádzajúci študenti/**

Na stránke Strednej odbornej školy  záhradníckej pod záložkou:

**Jedálny lístok – nový** ,   si môžu stravníci a rodičia skontrolovať   objednávky, výdaj, platby za stravu a zároveň sa môžu tu prihlásiť aj odhlásiť na stravu. / do 10.30 hod. na nasledujúci deň/

**Prihlásenie je :       užívateľ aj heslo  - priezvisko a meno spolu,/ bez diakritiky**/

 napr. veselyadam/

Heslo je možné po 1. prihlásení zmeniť Prihlásenie : Jedáleň č. 90003

Vedúca školskej jedálne: Samuhelová Ľubica